CELEX: 31980R2786
Language: el
Date: 1980-10-30 00:00:00
Title: Κανονισμός (EOK) αριθ. 2786/80 τής Επιτροπής τής 30ής Νοεμβρίου 1980 περί αδείας αγορών από τούς οργανισμούς παρεμβάσεως πρόβειου κρέατος στή Γαλλία

Avis juridique important

|

31980R2786

Κανονισμός (EOK) αριθ. 2786/80 τής Επιτροπής τής 30ής Νοεμβρίου 1980 περί αδείας αγορών από τούς οργανισμούς παρεμβάσεως πρόβειου κρέατος στή Γαλλία  

Επίσημη Εφημερίδα αριθ. L 288 της 31/10/1980 σ. 0016 - 0016 Ελληνική ειδική έκδοση: Κεφάλαιο 03 τόμος 31 σ. 0138 

ΚΑΝΟΝΙΣΜΟΣ (ΕΟΚ) αριθ. 2786/80 ΤΗΣ ΕΠΙΤΡΟΠΗΣ της 30ής Νοεμβρίου 1980 περί αδείας αγορών από τους οργανισμούς παρεμβάσεως πρόβειου κρέατος στη ΓαλλίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1837/80 του Συμβουλίoυ της 27ης Ιουνίου 1980 περί κοινής οργανώσεως αγοράς στον τομέα του πρόβειου και αίγειου κρέατος(1), και ιδίως το άρθρο 7 παράγραφοι 2 και 4,  τον κανονισμό (ΕΟΚ) αριθ. 2755/80 της Επιτροπής της 28ης Οκτωβρίου 1980 σχετικά με τις προϋποθέσεις εφαρμογής και αναστολής των αγορών από τους οργανισμούς παρεμβάσεως στον τομέα του πρόβειου κρέατος(2), και ιδίως το άρθρο 1 παράγραφος 1,  Εκτιμώντας:  ότι έχει διαπιστωθεί ότι οι όροι που προβλέπονται στο άρθρο 7 παράγραφοι 2 και 4 του κανονισμού (ΕΟΚ) αριθ. 1837/80 εκπληρώθηκαν στη Γαλλία κατά τη διάρκεια της εβδομάδος που αρχίζει την 20ή Οκτωβρίου 1980 και για τις ακόλουθες ποιότητες:  - Αρνί R 3 (couvert),  - Αρνί O 3 (couvert),  - Αρνί U 4 (gras),  - Αρνί R 4 (gras)- ότι πρέπει να αποφασισθεί, για τις ποιότητες αυτές, η εφαρμογή των μέτρων παρεμβάσεως που προβλέπονται στο άρθρο 6 παράγραφος 1 υπό β) του εν λόγω κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι αγορές από τους οργανισμούς παρεμβάσεως στη Γαλλία επιτρέπονται από την 3η Νοεμβρίου 1980 για τις ακόλουθες ποιότητες:  - Αρνί R 3 (couvert),  - Αρνί O 3 (couvert),  - Αρνί U 4 (gras),  - Αρνί R 4 (gras).   Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 3η Νοεμβρίου 1980.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 30 Οκτωβρίου 1980.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 183 της 16.7.1980, σ. 1.  (2) ΕΕ αριθ. Ν 284 της 29.10.1980, σ. 33.